Skift lokalavis Amager Avisen Amager Bladet Bagsværd/Søborg Bladet Ballerup Bladet Bov Bladet City Avisen Det Ny Odsherred Frederiksberg Bladet Frederiksværk Ugeblad
Gråsten Folkeblad
Haderslev Ugeavis
Kolding Ugeavis Korsør Posten Lokalavisen for Nørrebro /
Nord-vest Lokalavisen
Taastrup Lokalbladet
Ringsted Skælskør
Avis Sorø Avis Sønderborg Ugeavis Ugeposten Valby Bladet Vanløse Bladet Vestegnen Vesterbro Bladet Østerbro Avis Aabenraa Ugeavis

Forside

Nyheder

Sport

Kultur

Kommune

Mit Amager

Debatten

Blogs/Debat

Annoncering

Kontakt

Læsershop

Madguide

Restaurantguide

Spil

Horoskop

Dragør
Kommune

Tårnby
Kommune

Københavns

Torsdag den 16. april 2009

Søg på Amager Bladet : Nyhedsarkiv

Tandlæge Holger Winther blev kendt for sine
ansigtsmasker og sagen med det dramatiske opgør mellem hans damer. Holger
Winther er også sat i forbindelse med smugling af guld mellem Danmark og Sverige
i fyrrene, men der foreligger intet dokumentation for dette. (Foto fra bogen:
Tandlægens Masker).

En alsidig tandlæge

LOKALHISTORIE: Den københavnske tandlæge Holger Winther blev kendt på flere
måder - blandt andet var mord, smugleri, sidespring og jalousi ingredienser i
hans liv. Dines Bogø fortæller historien.

Af Dines Bogø .
Mandag den 13. april 2009, 06:00

Holger Winther (1897-1969) blev færdiguddannet i 1922. Han praktiserede bl.a.
i Østjylland, indtil han i midten af trediverne kom til København. I 1919 var
han blevet gift med den svenskfødte Hilda, som han havde kendt et par år og med
hvem han fik en datter og to sønner.

I tyverne fik han smag for det
vilde liv, når han var på udflugt til Berlin. Han var en flittig kunde på
ølstuerne, og hans foretrukne fornøjelse på bordellerne var at hygge sig med
flere damer - samtidig. I Danmark fortsatte han interessen bl.a. med vennernes
hustruer og klinikassistenter. Netop den udprægede interesse for flere damer
skulle senere få dramatiske følger.

Kopismykker

Vestgrønningen 24. Huset, der i sin nuværende
form er opført omkring 1801, købte tandlæge Holger Winther i 1955. Han fik
hurtigt tilladelse til at opføre en mindre tilbygning på gårdsiden. Før den tid
var der kontor for sygekassen i huset. Direktør Knud Wold, der i 1938 blev gift
med Marguerite Viby i St. Magleby Kirke, lejede dette hus før besættelsen.
Familien Wold/Viby flyttede til Frederiksberg, men parrets datter Susse Wold
nåede at blive døbt i St. Magleby Kirke.

Gennem mange år lavede tandlæge Holger Winther ansigtsmasker - den første i
1930, hvor han fik lov til at lave en afstøbning af den netop afdøde digter
Jeppe Aakjær. Tandlægen blev senere kendt for sine 'livsmasker', som han kaldte
dem - afstøbning af levende menneskers ansigter.

Mange kendte lagde
ansigt til tandlægens afstøbninger: forfatterne Karen Blixen, Johannes V.
Jensen, Martin Andersen Nexø, professor Niels Bohr, hypnotisør Louis Brinkfort,
skuespillerne Bodil Kjer, Poul Reumert og Carl Schenstrøm "Fyrtårnet".
Politikere lå også i stolen, f.eks. John Christmas Møller, Thorvald Stauning,
K.K. Steincke og Hans Hedtoft. Medens den specielle gummilignende masse, der
blev lagt på ansigtet, fik lov til at størkne, trak 'ofrene' vejret gennem næsen
med sugerør. Med tiden blev det til flere hundrede masker, der enten blev solgt
eller foræret væk.

Den danske brigade

Kontorfuldmægtig ved Københavns Byret Inger
Grethe Grundtvig. Født 1906. Dræbt i sin lejlighed på Christianshavn 22. januar
1961.

I slutningen af besættelsen var familien flygtet til Sverige. Gestapo var
klar over, at han havde hjulpet jøder til Sverige. Holger Winther blev i Sverige
tilknyttet Den Danske Brigade som tandlæge. Han gik ikke så højt op i, om
uniformen var helt reglementeret, og en dag blev dette påtalt i en brysk tone af
en officer i lejren. Winther kiggede lidt og sagde så. "Hvordan er det nu? Er
det ikke i morgen, at De har en tid hos mig til en større
behandling?"

Ægteskabet med Hilda havde ofte været yderst skrøbeligt. Han
flyttede fra hende i 1947 til fordel for elskerinden, den engelskfødte 37-årige
Violet, som han dog først blev gift med i 1951. Til børnene havde han et noget
anstrengt forhold. Specielt til den yngste søn John. Holger Winther kom aldrig
over, at en af hans sønner slet ikke interesserede sig for damer. Han havde
ellers prøvet at kurere ham ved at skaffe spændende damer til ham, men det var
ingen succes.

Efter besættelsen eksperimenterede Holger Winther med at
lave kopier af ældre smykker fra bronze- og jernalderen. Tandlægen havde lånt en
nøgle til Nationalmuseet af museets direktør. Om natten tog han aftryk af de
originale smykker. De fine små kopismykker blev fremstillet med en speciel
teknik bl.a. i et af de to huse, han havde købt i den gamle bydel i Dragør.
Vestgrønningen 24, som han ejede i otte år fra 1955, blev ved købet officielt
udbygget med et 'køkken'. Her fremstillede han smykkerne.

Sammen med
hustru nr. 2, Violet flyttede han til Dronningens Tværgade, og hun åbnede en
chokoladeforretning tæt ved. Tandlægeklinikken flyttede han til Skindergade på
hjørnet af Fiolstræde. Ofte når tandlæge Holger Winther blev set i byen var han
da ledsaget af sin kone og en fælles veninde. En af de faste veninder var den
55-årige fuldmægtig Grethe Grundtvig.

22. januar 1961

Fru Violet Winther forlader retten som en fri
kvinde i december 1961.

Som så mange andre gange havde Violet og Holger Winther været på en køretur
sammen med deres fælles veninde. Måske har samtalen den dag også drejet sig om
den unge præsident Kennedy, der netop var flyttet ind i Det hvide Hus. Efter
turen aftalte Violet og Grethe, at de skulle drikke te sammen i Grethes
lejlighed på Christianshavn. Holger Winther skulle ordne noget på klinikken.

Forholdet mellem ægteparret havde ikke været det bedste, og de var også
blev separeret. Violet havde følt, at de to andre i trekanten udnyttede hende og
holdt hende for nar.

I Grethes lejlighed på Christianshavn kom det til et
skænderi, der endte med, at Violet Winther slog veninden med en tung lysestage,
stak hende 17 gange med en kniv og overhældte Grethe med saltsyre. Violet
Winther kørte derefter i taxa hen til sin mand, og han skyndte sig ud til
lejligheden på Christianshavn. Selv meldte hun sig til politiet på Station 2 i
Antoniegade.

Frikendt

Violet Veronica Winther blev anklaget for mordet. Hun blev dømt for
legemsbeskadigelse, men frikendt for straf. Hun kunne forlade retten i december
1961 som en fri kvinde takket været en dygtig advokat, der blev støttet af en
overlæge i psykiatri.

At tandlæge Holger Winther erkendte sin medskyld
og tog sin hustru i forsvar har sikkert også medvirket på afgørelsen. Men Violet
Winther blev aldrig sig selv igen. Efter mange indlæggelser begik hun selvmord i
1968.

Tandlæge Holger Winther fortsatte arbejdet på klinikken, og han
manglede heller ikke dameselskab. I slutningen af tresserne fik han konstateret
kræft. Han aftalte med flere af sine venner, at de kunne købe hans indbo til
overtagelse umiddelbart efter hans død. Kort tid efter, at han havde taget
kloroform på klinikken 8. februar 1969 blev hans effekter, som aftalt,
afhentet.

Da boet skulle gøres op, konstaterede man, at formuen, der i
nutidskroner blev anslået til flere millioner kroner, var væk. Som et ekstra
raffinement havde han flyttet folkeregisteradresse til Hørsholm. På den måde
skulle hans bo ikke behandles af Københavns Byret, hvor ægteparrets dræbte
veninde Grethe Grundtvig havde været fuldmægtig.

Print
artikel - Send
artikel

Relaterede artikler

Milepæle
på Amager

Flygtninge
på Amager

Minder
om Merry

Dragør
Fort blev landfast

Lergravsvej
- og en abe

Englandsvej
flyttes

Tilbageblik
på Sundholmsvej

Kanonrøret
og Ankeret

Historien
om en jubilerende biograf

Minder
fra Bremensgade

Vagter
lokket i uføre af uregerlige kvinder

Rovmordet
i Tårnby

Berlingske.dk

Obamas bøger gav
ham millionindtægt i 2008
00:01 Præsident Obama tjente sidste år mange
millioner...

Købmand overlevede
skud
00:01 En 26-årig mand blev skudt ned i en købmandsbutik...

Franske fiskere får
millioner fra staten
00:01 Fiskere, der blokerer franske havne, får...

Krav om grøn
nanoteknologi
00:01 Miljøorganisation viser vej til bæredygtig...

Borgerkrig tæt på
afslutning
00:01 Sri Lankas militær står over for at indlede den...

Frank Jensen
kandidat for S i København
23:56 Socialdemokraterne i København har nu
afsluttet...

Farvel og Spartak
Laudrup
23:40 Bestyrelsen i den russiske fodboldklub Spartak...

30-årig uden for
livsfare efter skud
23:20 En 30-årig dansk mand er uden for livsfare,
efter...

Uniteds drømme lever
23:03
Med et spark fra en anden verden, bragede...

Kunsten vil trives i
krisen
19:49 Krisen kradser også hos unge kunstnere, men det...

Ugens avis

Mest læste

Døgn

Uge

Måned

Retro-kamp
i Sundby Idrætspark

Millionunderskud
truer nyopført idrætshal

Forretning
og fornøjelse er et godt mix

Slinger
i valsen

AB
Tårnby sparkede alliancen i gang

Retro-kamp
i Sundby Idrætspark

Millionunderskud
truer nyopført idrætshal

Jackie
Bagger stopper i AB Tårnby

Michael
Madsen: "Kaotisk og farceagtigt"

Forretning
og fornøjelse er et godt mix

FC
Amager kan blive reddet på målstregen

Ny
slagsang gav genlyd til FCA-fest

Fodbold-Amager
i vildrede

Jackie
Bagger stopper i AB Tårnby

Multiarena
uden fodbold vedtaget

Lokale nyheder fra: Sundby | Christianshavn | Tårnby | Dragør -
Sitemap